Oficiālais Vēstnesis L 240 , 23/09/2000 Lpp. 0019 - 0024



Komisijas Lēmums (2000. gada 8. septembris), ar ko nosaka dzīvnieku veselības un sabiedrības veselības nosacījumus un veterināro sertifikāciju maltās gaļas un gaļas izstrādājumu ievešanai no trešām valstīm un ar ko atceļ Lēmumu 7/29/EK (izziņots ar dokumentu Nr. C(2000) 2533) (Dokuments attiecas uz EEZ) (2000/572/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1994. gada 14. decembra Direktīvu 94/65/EK, ar ko nosaka prasības maltās gaļas un gaļas izstrādājumu ražošanai un laišanai tirgū [1], un jo īpaši tās 13. pantu, tā kā: (1) Ir jāparedz īpaši nosacījumi attiecībā uz Direktīvas 94/65/EK prasībām par maltas gaļas un gaļas izstrādājumu ievešanu Kopienā apliecības parauga veidā, kas ietver gan sabiedrības veselības, gan dzīvnieku veselības nosacījumus. Šiem nosacījumiem jābūt ne mazāk stingriem kā nosacījumiem, kas paredzēti minētās direktīvas 3. un 5. pantā. (2) Ar Komisijas Lēmumu 97/29/EK [2] izveido veselības nosacījumus un sabiedrības veselības sertifikāciju maltas gaļas un gaļas izstrādājumu ievešanai no trešām valstīm. (3) Dzīvnieku veselības nosacījumi vēl nav izveidoti. (4) Ir jāizveido jauns apliecības paraugs, ar ko nosaka gan dzīvnieku veselības, gan sabiedrības veselības nosacījumus maltās gaļas un gaļas izstrādājumu ievešanai. (5) Lēmums 97/29/EK ir jāatceļ. (6) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Ar šo lēmumu nosaka dzīvnieku veselības un sabiedrības veselības nosacījumus un veterināro sertifikāciju maltās gaļas un gaļas izstrādājumu ievešanai. 2. pants Uz maltās gaļas ievešanu attiecas šādi nosacījumi: 1) tā ir ražota saskaņā ar prasībām, kas noteiktas Direktīvas 94/65/EK 3. un 7. pantā; 2) tā nāk no uzņēmuma vai uzņēmumiem, kuri sniedz garantijas, kādas paredzētas Direktīvas 94/65/EK I pielikumā; 3) tā ir bijusi sasaldēta izcelsmes uzņēmumā vai uzņēmumos. 3. pants Uz gaļas izstrādājumu ievešanu attiecas šādi nosacījumi: 1) tie ir ražoti saskaņā ar prasībām, kas noteiktas Direktīvas 94/65/EK 5. un 7. pantā; 2) tie nāk no uzņēmuma vai uzņēmumiem, kuri sniedz garantijas, kādas paredzētas Direktīvas 94/65/EK I pielikumā; 3) tie ir bijuši sasaldēti izcelsmes uzņēmumā vai uzņēmumos. 4. pants 1. Katram maltās gaļas sūtījumam ir pievienots numurēts veselības sertifikāta oriģināls, kurš ir aizpildīts, parakstīts un datēts, kurš sastāv no vienas lapas un atbilst modelim, kāds noteikts I pielikumā. 2. Katram gaļas izstrādājumu sūtījumam ir pievienots numurēts veselības sertifikāta oriģināls, kurš ir aizpildīts, parakstīts un datēts, kurš sastāv no vienas lapas un atbilst modelim, kāds noteikts II pielikumā. 3. Sertifikātu sastāda vismaz vienā no tās dalībvalsts oficiālajām valodām, kurā notiek ievešana Kopienā. 5. pants Šo lēmumu piemēro no 2000. gada 1. oktobra. 6. pants 1. Lēmumu 97/29/EK atceļ no dienas, kas minēta 5. pantā. 2. Dalībvalstis atļauj ievest malto gaļu un gaļas izstrādājumus, kas ražoti un sertificēti saskaņā ar Lēmuma 97/29/EK prasībām, 35 dienas pēc 1. punktā minētās dienas. 7. pants Šis lēmums ir adresēts dalībvalstīm. Briselē, 2000. gada 8. septembrī Komisijas vārdā — Komisijas loceklis David Byrne [1] OV L 368, 31.12.1994., 10. lpp. [2] OV L 12, 15.1.1997., 33. lpp. -------------------------------------------------- I PIELIKUMS +++++ TIFF +++++ +++++ TIFF +++++ -------------------------------------------------- II PIELIKUMS +++++ TIFF +++++ +++++ TIFF +++++ --------------------------------------------------